Държавен вестник, бр. 68, 2007 г., стр. 76

С Т Р .  76
Д Ъ Р Ж А В Е Н   В Е С Т Н И К
Б Р О Й  68
дължително да захранва собствените нужди след
отделяне от системата при всяка работна точка на
генератора.
(3) Техническите параметри и настройки на АЧО
се определят и задават от електроенергийния систе-
мен оператор.
Чл. 55. (1) За синхронните агрегати, за които по
данни на производителя се допуска асинхронен ход
(с или без възбуждане), се извършва проверка за
устойчивост в мястото на тяхното присъединяване
към електрическата мрежа.
(2) Асинхронен ход е недопустим за генератори с
номинална мощност над 10 MVA. Те трябва да бъ-
дат съоръжени със защита срещу асинхронен ход и
защита от пренапрежение на ротора, въздействаща
на изключване на генератора от мрежата. При загу-
ба на устойчивост съответният генератор трябва да
се изключи автоматично от мрежата, за да се пре-
дотврати повторно “превъртане” на ротора.
Чл. 56. (1) Настройките на релейните защити в
централата се определят и предлагат в проекта и
преди началото на експлоатацията се уточняват и
съгласуват с електроенергийния системен оператор
на базата на актуализирани изчисления.
(2) Настройките на релейните защити на присъ-
единенията между електрическата централа и елек-
троенергийната система се определят от електро-
енергийния системен оператор.
(3) Настройките на релейните защити и автома-
тичните устройства, монтирани на територията на
електрическата централа, са задължителни за собс-
твеника на централата и се изпълняват от него.
Чл. 57. За нуждите на управлението на електро-
енергийната система трябва да се осигурят следните
комуникационни възможности:
1. телефон (основен и резервен, мобилен);
2. факс;
3. телеизмерване и телесигнализация;
4. телеуправление;
5. телерегулиране;
6. дистанционно четене на данни от средствата
за търговско измерване.
Чл. 58. Преносното предприятие и производите-
лите задължително се договарят за разпределяне на
отговорностите в мястото на присъединяване и уточ-
няват следното:
1. собственост, управление, поддръжка;
2. оперативни схеми;
3. списък на съоръженията;
4. списък на средствата за измерване и телекому-
никация;
5. достъп до обекта;
6. проверки на релейните защити;
7. ремонтни работи;
8. координация на безопасността;
9. проверки на противоаварийни автоматики.
Раздел V
Технически изисквания за присъединяване на обек-
ти на разпределителните предприятия към елек-
тропреносната мрежа
Чл. 59. Присъединяването на обекти на разпре-
делителните предприятия към електропреносната
мрежа се извършва по реда на част четвърта “При-
съединяване на обекти на разпределителни пред-
приятия към електропреносната мрежа” на Наред-
бата за присъединяване на производители и потре-
бители на електрическа енергия към електропре-
носната и разпределителните електрически мрежи.
Чл. 60. (1) За всяко място на присъединяване на
обекти на разпределително предприятие към елект-
ропреносната мрежа се прилагат изискванията на
раздели I, II и III от глава трета.
(2) При наличие на производствени мощности
към разпределителната мрежа присъединяването на
разпределителната към електропреносната мрежа
се урежда съгласно изискванията на раздел IV от
глава трета.
Чл. 61. Присъединяването на производствени
мощности към разпределителната мрежа се извър-
шва при спазване на изискванията на раздел IV от
глава трета.
Г л а в а  ч е т в ъ р т а
ПОЛЗВАНЕ НА ЕЛЕКТРОПРЕНОСНАТА
МРЕЖА
Чл. 62. (1) Електропреносната мрежа се ползва
за пренос на електрическа енергия, за предоставя-
нето на допълнителни услуги и за получаване на
системни услуги.
(2) Ползването се извършва чрез вкарване на
мощност/електроенергия от уредбите на производи-
телите в определени възли на електропреносната
мрежа и изкарване на еднаква мощност/електрое-
нергия от същите или други възли чрез уредбите на
потребителите при обезпечени системни показате-
ли—честота, напрежение, сигурност.
(3) Електроенергийният системен оператор оп-
ределя и надзирава максимално допустимата мощ-
ност, която може да бъде вкарана в /или съответно
изкарана от всеки възел на електропреносната мре-
жа през всеки период, за да не бъдат нарушени пока-
зателите на електроенергийната система.
(4) Ползването се основава на договор за достъп
(право на ползване на електропреносната мрежа и
системните услуги), сключен между ползвателя и
електроенергийния системен оператор, както и на
договор за пренос на електрическа енергия, склю-
чен между ползвателя и преносното предприятие съг-
ласно ЗЕ, действащите подзаконови нормативни
актове и общите административни актове, приети
от комисията.
(5) В договорите по ал. 4 се уточняват взаимоот-
ношенията, възникващи във връзка с разпоредбите
по тази и следващите глави между ползвателите на
електропреносната мрежа, от една страна, и елект-
роенергийния системен оператор, от друга.
Чл. 63. (1) Производителите ползватели на елек-
тропреносната мрежа, които са получили право на
ползване на електропреносната мрежа и системни-
те услуги, доставят в електропреносната мрежа до-
говорената от тях електроенергия въз основа на
разрешени от електроенергийния системен опера-
тор графици за доставки през всеки единичен паза-
рен интервал (период на сетълмент), а потребители-
те ползватели на електропреносната мрежа получа-
ват от нея договорената от тях електроенергия въз
основа на разрешени от електроенергийния систе-
мен оператор графици за доставки.
(2) Преносното предприятие пренася през елек-
тропреносната мрежа доставената от ползватели-
те производители електроенергия до ползватели-
те потребители в съответствие с диспечираните от
електроенергийния системен оператор графици за
доставки, електроенергията за балансиране, как-
то и електроенергията за загуби в електропренос-
ната мрежа.